# Bali

### De Viquipèdia

Localització de Bali a Indonèsia

Bali és una illa d'Indonèsia situada a 8º 25' 23 S i 115º 14' 55 E, la més occidental de les illes Petites de la Sonda. Es troba en una cadena d'illes, amb Java a l'oest, de la qual està separada per l'estret de Bali, i Lombok a l'est, separada per l'estret de Lombok. Al nord, la mar de Bali la separa de les illes Kangean, i al sud Bali està banyada per l'oceà Índic.

Bali és una famosa destinació turística i, juntament amb Java, és coneguda pel desenvolupament de les seves arts, que inclouen la dansa, l'escultura, la pintura, l'artesania de la pell i el metall i la música, especialment la que es toca en el gamelan.

L'illa conforma una de les províncies d'Indonèsia, amb 5.632,86 km² i 3.150.000 habitants (2000), amb una densitat de població de 559 hab/km². La capital és Denpasar.

## [edita] Geografia física

Topografia de l'illa

Bali es troba tan sols a 3,2 km a l'est de Java i a uns 8 graus al sud de la línia de l'equador. Fa 153 km de llarg i 112 km d'ample. La màxima altitud correspon al mont Agung (3.142 m), un volcà actiu que l'última vegada que va entrar en erupció fou al març del 1963. Les muntanyes ocupen des del centre fins a l'est de l'illa, i l'Agung n'és el cim més oriental. Un altre volcà actiu és el Batur. Fa uns 30.000 anys hi va tenir lloc una erupció catastròfica, una de les més remarcables de la història.

Estàtua de Dewi Sri, a Ubud
Terrasses d'arròs a l'entrada del temple de Gunung Kawi

Al sud, el terreny descendeix per formar una plana al·luvial, regada per rius d'escassa profunditat, secs durant l'estació seca però que es desborden fàcilment durant els períodes de pluges fortes.

## [edita] Geografia humana

Les ciutats principals són el port de Singaraja, al nord, i la capital, Denpasar, prop de la costa meridional. La vila d'Ubud (al nord de Denpasar), amb el seu mercat d'art i els seus museus i galeries, es considera el centre cultural balinès.

La majoria de la població (un 93%) professa la religió hinduista, amb una petita minoria musulmana (un 5%) formada especialment per pescadors de la costa. Els habitants de l'illa parlen balinès, amb l'indonesi com a segona llengua.

## [edita] Turisme, transports i comunicacions

Les principals destinacions turístiques són la vila costanera de Kuta, famosa per les seves platges, Sanur, Jimbaran, Seminyak i, últimament, Nusa Dua. L'Aeroport Internacional Ngurah Rai està situat prop de Jimbaran, a l'istme que uneix la part més meridional de l'illa amb la part principal.

Les carreteres principals voregen la costa, i també n'hi ha de transversals, que creuen l'illa principalment de nord a sud. A causa del caràcter muntanyós del centre de Bali, allà les carreteres acostumen a seguir les carenes de les muntanyes. No hi ha ferrocarril.

L'illa està voltada d'esculls coral·lins. Les platges de la costa sud acostumen a ser de sorra blanca, mentre que les del nord i l'oest són de sorra negra volcànica. La vila costanera de Padangbai, al nord-est, en té de totes dues menes: blanca a la platja principal i negra a la Llacuna Blava. Una altra platja famosa, més tranquil·la, és la de Pasut, prop de Tabanan. Aquesta àrea compta amb el temple de Tanah Lot, prop del mar, i el riu Ho, navegable amb petits sampans.

## [edita] Economia

A part del turisme, la majoria dels balinesos es dediquen a l'agricultura, i sobretot al conreu de l'arròs. Altres collites menys significatives són les de fruites, verdures i altres productes de subsistència. Un nombre significatiu de la població activa es dedica també a la pesca. Bali també és famosa pels seus artesans, que produeixen teles i roba de batik i ikat, talles de fusta i de pedra i objectes d'argent.

| A Wikimedia Commons hi ha contingut multimèdia relatiu a: Bali

Províncies d'Indonèsia |
--- | ---

Sumatra (Sumatera)
Aceh | Bangka-Belitung | Bengkulu | Illes Riau (Kepulauan Riau) | Jambi | Lampung | Riau | Sumatra Meridional (Sumatera Selatan) | Sumatra Occidental (Sumatera Barat) | Sumatra Septentrional (Sumatera Utara)
Java (Jawa)
Banten | Jakarta | Java Central (Jawa Tengah) | Java Occidental (Jawa Barat) | Java Oriental (Jawa Timur) | Yogyakarta
Borneo (Kalimantan)
Borneo Central (Kalimantan Tengah) | Borneo Meridional (Kalimantan Selatan) | Borneo Occidental (Kalimantan Barat) | Borneo Oriental (Kalimantan Timur)

Illes Petites de la Sonda (Nusa Tenggara)
Bali | Illes Petites de la Sonda Occidentals (Nusa Tenggara Barat) | Illes Petites de la Sonda Orientals (Nusa Tenggara Timur)
Cèlebes (Sulawesi)
Cèlebes Central (Sulawesi Tengah) | Cèlebes Meridional (Sulawesi Selatan) | Cèlebes Occidental (Sulawesi Barat) | Cèlebes Septentrional (Sulawesi Utara) | Cèlebes Sud-oriental (Sulawesi Tenggara) | Gorontalo
Moluques (Maluku) i Nova Guinea (Irian)
Irian Jaya Occidental (Irian Jaya Barat) | Moluques (Maluku) | Moluques Septentrionals (Maluku Utara) | Papua

Obtingut de "http://ca.wikipedia.org../../../b/a/l/Bali.html"

Categories: Indonèsia | Illes

##### Views

- Article
- Discussió
- Revisió actual

##### Cerca

##### En altres llengües

- العربية
- Български
- ইমার ঠার/বিষ্ণুপ্রিয়া মণিপুরী
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- עברית
- Bahasa Indonesia
- Italiano
- 日本語
- 한국어
- Lietuvių
- Bahasa Melayu
- Nederlands
- Norsk (nynorsk)
- Norsk (bokmål)
- Polski
- Português
- Română
- Sicilianu
- Simple English
- Slovenščina
- Basa Sunda
- Svenska
- ไทย
- Українська
- 中文